VEGA præsenterer

**Trixie Whitley markerer igen med rocktalentet**

*Sangerinden tester rock og R&B-grænser på sit nye album, som hun spiller søndag den 10. november i Lille VEGA.*

Trixie Whitley har aldrig fulgt den slagne vej eller ændret sin musik eller sit liv, så de lever op til andres forventninger. Hun forsøger i stedet konstant at presse sine grænser og genopfinde sig selv i musikken. Derfor arbejdede hun også sammen med Run The Jewels-produceren Little Shalimar på sit nye album *Lacuna*.  
  
Herpå bliver hendes karakteristiske vokaler og mavepuster-tekster blandet i et heftigt electrounivers af hypnotiske rytmer. Hendes klassiske R&B og indierock får et friskt og futuristisk strejf.

Whitleys musikalske stamtræ har aldrig været en holdeplads for sangerinden, der siden sin scenedebut som treårig sammen med faderen Chris Whitley har skabt sin egen unikke kunstneriske personlighed.   
  
Denne personlighed har gennem årene sikret hende samarbejder med en imponerende liste af musikere. De tæller blandt andre Robert Plant, Marianne Faithful, Meshell Ndegeocello, Daryl Johnson, Emmylou Harris, Marc Ribot, Joe Henry, Bill Frisell, Sam Amidon, Thomas Bartlett, the Resistance Revival Chorus.

Daniel Lanois og Brian Blade rekrutterede hende til deres supergruppe Black Dub, og hun har senest samarbejdet med Kid Koala på albummet *Music To Draw To: Io’*.

**Fakta om koncerten:**  
Trixie Whitley (BE)   
Søndag den 10. november kl. 20:00  
Lille VEGA, Enghavevej 40, 1674 Kbh. V  
170 kr. + gebyr  
Billetsalget starter i dag via VEGAs hjemmeside og Ticketmaster.